ก่อนหน้าที่จะไปพบแพทย์ มีอาการประจำเดือนมาไม่ปกติ มากระปิดกระปอยประมาณ 2 เดือน ประจำเดือนเป็นสีดำ สีน้ำตาล สีชมพู สีแดงแบบประจำเดือนปกติ เป็นสลับกันไป มาสองสัปดาห์เว้น1สัปดาห์ เป็นแบบนี้ตลอด2เดือน เมื่อปลายเดือนตุลาไปพบแพทย์แล้วคุณตรวจพบก้อนช็อกโกแลตซิสต์ในรังไข่ข้างขวาขนาด 4.7ซม.คุณเลยจ่ายยาปรับฮอร์โมนมาให้ทานวันละ2เม็ด จำนวน7วัน (ตอนฟังคุณอธิบาย คุณบอกว่าหลังจากทานครบ ประจำเดือนจะมานะ) หลังจากกลับบ้านไป ยังไม่ได้ทานยา ประจำเดือนก็ไหล แต่ก็ทานยาตามสั่ง ช่วงที่ทาน7วัน ประจำเดือนมาทุกวันเลยค่ะ แต่ไม่เยอะมาก ตอนนี้ยาหมดแล้ว ประจำเดือนมาเยอะกว่าตอนทาน จึงสงสัยว่า 1.การทานยาปรับฮอร์โมน จะทำให้ประจำเดือนมาหลังทานครั้งแรกเลย หรือควรจะมาหลังทานยาหมด 2.อาการที่ประจำเดือนมาตั้งแต่วันแรกของการทานยา ผิดปกติไหมคะ 3.หากยังไม่ตัดก้อนซิสต์ออกไป ประจำเดือนจะยังคงผิดปกติต่อเนื่องไหมคะ ขอบค่ะ
สวัสดีค่ะ ช็อกโกแลตซีสต์ เป็นภาวะที่มีถุงน้ำในรังไข่ที่เกิดจากเซลล์เยื่อบุมดลูกเจริญผิดที่ เมื่อถึงเวลาเป็นประจำเดือนจะทำให้มีเลือดสะสมและตกค้างก่อตัวเป็นซีสต์ อาการอาจมาด้วย ปวดบริเวณอุ้งเชิงกรานเรื้อรัง โดยจะรุนแรงมากขึ้นในช่วงมีรอบเดือน ปวดประจำเดือนมาก หรือมีเลือดออกกะปริบกะปรอยทางช่องคลอดการรักษามีทั้งการใช้ยาแก้ปวดที่ไม่ใช่สเตียรอยด์ ยาฮอร์โมนเพศหญิง เช่นกินหรือฉีดยาคุมกำเนิด โดยตัวยาจะช่วยชะลอการเจริญเติบโตของเซลล์ให้ช้าลงและป้องกันการฝังตัวใหม่ของเซลล์เยื่อบุมดลูก ผู้ป่วยอาจต้องใช้ยาเป็นระยะเวลาประมาณ 3-6 เดือนตามแต่ละบุคคลโดยการกินยาปรับฮอร์โมนดังกล่าวมานั้นน่าจะหมายถึงยาคุมกำเนิด ซึ่งประจำเดือนก็ควรจะมาหลังรับประทานยาครบ หากประจำเดือนมาตั้งแต่วันแรกหลังกินยา แนะนำให้กินยาต่อไปจนกระทั่งหมดแผง แต่ถ้าในระหว่างนั้นเลือดออกมากผิดปกติควรกลับไปพบแพทย์ที่ดูแลก่อนได้ และถ้ายังไม่ตัดก้อนซีสต์ออกไป แล้วหยุดกินยาคุม ประจำเดือนก็อาจจะยังมาผิดปกติอยู่ เพราะสาเหตุยังไม่ได้รับการแก้ไขค่ะอ่านเพิ่มเติม